DOLOŽKA PREDNOSTI
 medzinárodnej zmluvy pred zákonmi 
(čl. 7 ods. 5 Ústavy SR)

1.	Gestor zmluvy:
Ministerstvo vnútra Slovenskej republiky.

2.	Názov zmluvy: 
   Zmluva medzi Slovenskou republikou a Poľskou republikou o uľahčení hraničného vybavovania v cestnej a železničnej doprave, podpísaná dňa 29. júla 2002 v Starej Ľubovni. 

3.	Účel a predmet zmluvy a jeho úprava v legislatíve Slovenskej republiky: 
Predmetom zmluvnej úpravy je najmä uľahčiť a urýchliť hraničné vybavovanie cestujúcich a tovaru kontrolnými orgánmi pri dodržaní všetkých vnútroštátnych právnych predpisov oboch zmluvných strán platných v tejto oblasti. 
       Hraničné vybavovanie, okrem medzinárodnej zmluvy s konkrétnym štátom, je upravené aj v týchto právnych predpisov Slovenskej republiky:
-	zákon č. 48/2002 Z.z. o pobyte cudzincov a o zmene a doplnení niektorých zákonov,  v znení neskorších predpisov 
-	zákon č. 381/1997 Z.z. o cestovných dokladoch v znení zákona č. 441/2001 Z.z. o presune niektorých pôsobnosti Policajného zboru na okresné úrady a na krajské úrady
-	zákon č. 238/2001 Z.z. Colný zákon v znení neskorších predpisov
-	zákon Národnej rady Slovenskej republiky č. 285/1995 Z.z. o rastlinolekárskej starostlivosti v znení zákona č. 471/2001 Z.z., ktorým sa mení a dopĺňa zákon Národnej rady Slovenskej republiky č. 285/1995 Z.z. o rastlinolekárskej starostlivosti  
-	vyhláška Ministerstva pôdohospodárstva Slovenskej republiky č. 41/2002 Z.z., ktorou sa ustanovujú podrobnosti o výkone rastlinolekárskej starostlivosti
-	zákon č. 488/2002 Z.z. o veterinárnej starostlivosti a o zmene niektorých zákonov
-	zákon č. 237/2002 Z.z. o obchode s ohrozenými druhmi voľne žijúcich živočíchov a voľne rastúcich rastlín a o zmene a doplnení niektorých zákonov
-	vyhláška Ministerstva životného prostredia Slovenskej republiky č. 346/2002 Z.z., ktorou sa vykonávajú niektoré ustanovenia zákona o obchode s ohrozenými druhmi voľne žijúcich živočíchov a voľne rastúcich rastlín a o zmene a doplnení niektorých zákonov.

4.	Priama úprava práv alebo povinností fyzických osôb alebo právnických osôb:
      Konkrétne práva alebo povinnosti fyzických osôb alebo právnických osôb súvisiace s predmetom úpravy zmluvy sú ustanovené v jej článkoch 3 až 11 a 13 až 17. 

5.	Kategória zmluvy podľa čl. 7 ods. 4 Ústavy Slovenskej republiky (vyžaduje pred ratifikáciou súhlas Národnej rady Slovenskej republiky):
Ide o medzinárodnú zmluvu, ktorá priamo zakladá práva alebo povinnosti fyzických osôb alebo právnických osôb, preto sa pred jej ratifikáciou vyžaduje súhlas Národnej rady Slovenskej republiky. 

6.	Kategória zmluvy podľa čl. 7 ods. 5 Ústavy Slovenskej republiky (má prednosť pred zákonmi):
Ide o medzinárodnú zmluvu, ktorá priamo zakladá práva alebo povinnosti fyzických osôb alebo právnických osôb a na jej vykonávanie nie je potrebný zákon. Zmluva upravuje   uľahčenie a urýchlenie hraničného vybavovania cestujúcich a tovaru kontrolnými orgánmi,  oslobodzujúc ich od povinnosti mať povolenia na vykonávanie služobných činností a mať pracovné povolenia.  

7. 	Dopady prijatia medzinárodnej zmluvy, ktorá má prednosť pred zákonmi, na slovenský právny poriadok  (uvedú sa právne predpisy alebo ich jednotlivé ustanovenia, ktorých sa medzinárodná zmluva týka; potreba ich zrušenia alebo adaptácie z dôvodu duplicity):
Uvedená zmluva je v súlade s právnym poriadkom Slovenskej republiky. 
       Hraničné vybavovanie je upravené v týchto právnych predpisov Slovenskej republiky:
-	zákon č. 48/2002 Z.z. o pobyte cudzincov a o zmene a doplnení niektorých zákonov,  v znení neskorších predpisov 
-	zákon č. 381/1997 Z.z. o cestovných dokladoch v znení zákona č. 441/2001 Z.z. o presune niektorých pôsobnosti Policajného zboru na okresné úrady a na krajské úrady
-	zákon č. 238/2001 Z.z. Colný zákon v znení neskorších predpisov
-	zákon Národnej rady Slovenskej republiky č. 285/1995 Z.z. o rastlinolekárskej starostlivosti v znení zákona č. 471/2001 Z.z., ktorým sa mení a dopĺňa zákon Národnej rady Slovenskej republiky č. 285/1995 Z.z. o rastlinolekárskej starostlivosti  
-	vyhláška Ministerstva pôdohospodárstva Slovenskej republiky č. 41/2002 Z.z., ktorou sa ustanovujú podrobnosti o výkone rastlinolekárskej starostlivosti
-	zákon č. 488/2002 Z.z. o veterinárnej starostlivosti a o zmene niektorých zákonov
-	zákon č. 237/2002 Z.z. o obchode s ohrozenými druhmi voľne žijúcich živočíchov a voľne rastúcich rastlín a o zmene a doplnení niektorých zákonov
-	vyhláška Ministerstva životného prostredia Slovenskej republiky č. 346/2002 Z.z., ktorou sa vykonávajú niektoré ustanovenia zákona o obchode s ohrozenými druhmi voľne žijúcich živočíchov a voľne rastúcich rastlín a o zmene a doplnení niektorých zákonov.